
 15.9.2010
 BG
 Официален вестник на Европейския съюз
 L 242/6
 РЕГЛАМЕНТ ЗА ИЗПЪЛНЕНИЕ (ЕС) No 806/2010 НА СЪВЕТА
 от 13 септември 2010 година
 за изменение на регламенти (ЕО) No 1292/2007 и (ЕО) No 367/2006 по отношение освобождаването на един износител от Израел на фолио от полиетилен терефталат (РЕТ) с произход от Индия от наложените с посочените регламенти мерки и прекратяване регистрацията на вноса от този износител
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) (наричан по-долу „основният антидъмпингов регламент“), и по-специално член 11, параграф 4 и член 13, параграф 4 от него,
 като взе предвид Регламент (ЕО) No 597/2009 на Съвета от 11 юни 2009 г. относно защитата срещу субсидиран внос от държави, които не са членки на Европейската общност (2) (наричан по-долу „основният антисубсидиен регламент“), и по-специално член 20 и член 23, параграфи 5 и 6 от него,
 като взе предвид предложението на Европейската комисия след консултации с Консултативния комитет,
 като има предвид, че:
 А. ДЕЙСТВАЩИ МЕРКИ
 (1)
 С регламенти (ЕО) No 1676/2001 (3) и (ЕО) No 2597/1999 (4) Съветът наложи съответно антидъмпингови и изравнителни мерки върху фолиото от РЕT с произход, inter alia, от Индия („първоначални мерки“). С регламенти (ЕО) No 1975/2004 (5) и (ЕО) No 1976/2004 (6) Съветът разшири обхвата на тези мерки за фолиото от PET, изпращано от Израел и от Бразилия („мерки с разширен обхват“), с изключение на вноса, произведен от едно бразилско дружество, Terphane Ltd, и едно израелско дружество, Jolybar Ltd, изрично посочени във всеки един от тези регламенти.
 (2)
 С Регламент (ЕО) No 101/2006 (7) Съветът измени регламенти (ЕО) No 1975/2004 и (ЕО) No 1976/2004, за да освободи друго израелско дружество, Hanita Coatings Rural Cooperative Association Ltd, от мерките с разширен обхват.
 (3)
 След преразглеждане с оглед изтичането на срока на действие на антидъмпинговите мерки Съветът наложи с Регламент (ЕО) No 1292/2007 (8) антидъмпингово мито върху вноса на фолио от полиетилен терефталат (PET) с произход от Индия и запази разширения обхват на действие на това мито за вноса на същия продукт, изпращан от Бразилия и от Израел, без оглед на това, дали вносът е деклариран като произхождащ от Бразилия или Израел или не, като беше направено изключение за определени производители, посочени в член 2, параграф 4 от посочения регламент („действащи антидъмпингови мерки“).
 (4)
 След преразглеждане с оглед изтичането на срока на действие на изравнителните мерки Съветът наложи с Регламент (ЕО) No 367/2006 (9) изравнително мито върху вноса на фолио от полиетилен терефталат (PET) с произход от Индия и запази разширения обхват на действие на това мито за вноса на същия продукт, изпращан от Бразилия и от Израел, без оглед на това, дали вносът е деклариран като произхождащ от Бразилия или Израел или не, като беше направено изключение за определени производители, посочени в член 1, параграф 3 от посочения регламент („действащи изравнителните мерки“). Действащите антидъмпингови мерки и действащите изравнителни мерки